Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 476/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»delle Venezie/Beneških okolišev«

PDO-IT-02360-AM01

Meddelelsesdato: 30. august 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Produkttyper

Beskrivelse:

For følgende vine tilføjes betegnelsen »Rosato/Rosé eller Ramato«: »delle Venezie« Pinot Grigio, »delle Venezie« Pinot Grigio Frizzante og »delle Venezie« Pinot Grigio Spumante.

Begrundelse:

På den måde beskrives farven bedre, som det allerede gøres i produktspecifikationen. Lyserød eller kobbergylden Pinot Grigio er altid blevet fremstillet i området for betegnelsen »delle Venezie«, og farven kommer fra druesorten Pinot Grigios drueskal.

Ved at tilføje betegnelserne Rosato, Rosé eller ramato til specifikationen bliver det muligt at markedsføre de forskellige farveudgaver, som forbrugerne på verdensmarkedet kan genkende. Farveudgaverne fremkommer ved anvendelse af særlige teknikker både på vinmarken og i vinkælderen under hensyntagen til produktets kvalitet.

Ændringen vedrører artikel 1, 6 og 9 i produktspecifikationen og afdeling 4 (Beskrivelse af vinene), punkt 1, 2 og 3, og afdeling 8 (Beskrivelse af tilknytning) [i enhedsdokumentet].

2. Ajourføring af henvisningerne til gældende national lovgivning

Beskrivelse:

I produktspecifikationens artikel 4, stk. 6, ændres henvisningen »ved artikel 14, stk. 10 og 11, i lovdekret nr. 61/2010« til »artikel 38 og 39 i lov nr. 238/2016«.

Begrundelse:

Der er tale om en redaktionel ændring, der bringer produktspecifikationen i overensstemmelse med den gældende nationale lovgivning, nemlig lov nr. 238/2016, som erstatter lovdekret nr. 61/2010.

Denne ændring vedrører den nuværende produktspecifikations artikel 4, stk. 6. Enhedsdokumentet berøres ikke af denne ændring.

3. Anvendelse af betegnelsen »Vigna«

Beskrivelse:

Følgende sætning udgår:

»Udtrykket »Vigna« efterfulgt af den relevante stedbetegnelse kan dog anvendes.«

Begrundelse:

Der er tale om en redaktionel ændring som følge af, at artikel 31, stk. 10 og 13, i den nationale lov nr. 238 af 12. december 2016 fastsætter de nærmere regler for anvendelsen og anerkendelsen af betegnelsen »Vigna«, og dermed er det ikke nødvendigt at nævne det i produktspecifikationen.

Denne ændring vedrører den nuværende produktspecifikations artikel 7, stk. 4. Enhedsdokumentet berøres ikke af denne ændring.

4. Mærkning — anvendelse af synonymet »Rosé«

Følgende bestemmelse tilføjes:

»For typerne Rosato og Ramato kan udtrykket »Rosé« også anvendes.«

Beskrivelse:

Anvendelse af synonymet »Rosé« på etiketten muliggør en mere klar angivelse af udgaverne Rosato og Ramato af typerne Pinot Grigio, Pinot Grigio Frizzante og Pinot Grigio Spumante.

Ændringen vedrører produktspecifikationens artikel 7, stk. 6, og enhedsdokuments afsnit 9.

5. Mærkning — forpligtelse til at angive druernes produktionsår

Beskrivelse:

Følgende bestemmelse tilføjes:

»Det år, druerne er dyrket, skal angives i præsentationen og beskrivelsen af de vine, der er nævnt i artikel 1, med undtagelse af mousserende vin og perlevin uden angivelsen »Millesimato« (årgang).«

Begrundelse:

Der er tale om en redaktionel ændring for at tage hensyn til artikel 31, stk. 10, i den italienske lov nr. 238 af 12. december 2016, som bestemmer, at for vine med oprindelsesbetegnelse, bortset fra hedvine, mousserende vine, der ikke er mærket »Millesimato«, og perlevine, skal druernes dyrkningsår anføres på etiketten.

Ændringen vedrører produktspecifikationens artikel 7, stk. 7, og enhedsdokuments afsnit 9.

6. Emballering

Beskrivelse:

Følgende afsnit:

DOC-vine fra »delle Venezie« skal overgå til forbrug i glasflasker på op til 6 liter, der lukkes med korkprop eller skruelåg med lang manchet. For mængder fra 2 til 6 liter kan der anvendes alternative beholdere af andet materiale end glas, bestående af en vinpose af polyethylen eller polyesterplast i flere lag emballeret i en æske af pap eller andet stift materiale.

er blevet ændret som følger:

DOC-vine fra »delle Venezie« skal overgå til forbrug i glasflasker på op til 6 liter, der lukkes med korkprop eller skruelåg med lang manchet. For mængder op til 6 liter kan der anvendes alternative beholdere af andet materiale end glas, bestående af en vinpose af polyethylen eller polyesterplast i flere lag emballeret i en æske af pap eller andet stift materiale, i overensstemmelse med gældende EU-lovgivning og national lovgivning.

Begrundelse:

Dette er en forenkling af angivelsen af mindstevolumen for beholdere af andet materiale end glas for at bringe bestemmelserne i produktspecifikationen i overensstemmelse med den relevante nationale lovgivning.

Ændringen vedrører produktspecifikationens artikel 8, stk. 1, og enhedsdokuments afsnit 9.

7. Henvisning til kontrolstrukturen

Beskrivelse:

Kontrolinstansens adresse er blevet opdateret:

TRIVENETA CERTIFICAZIONI Srl Palazzo Altan Via Antonio Altan 83/3 33078 San Vito al Tagliamento (PN)

Tlf.: +39 (0)49 9941068

info@triveneta.wine

Begrundelse:

Det er en rettelse af kontrolorganets adresse. Ændringen er udelukkende redaktionel.

Denne ændring vedrører produktspecifikationens artikel 10 og påvirker ikke enhedsdokumentet.

ENHEDSDOKUMENT

1. Produktets betegnelse

delle Venezie

Beneških okolišev

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vine

4. Mousserende vin

5. Mousserende kvalitetsvin

8. Perlevin

4. Beskrivelse af vinen/vinene

»delle Venezie« Pinot Grigio, Pinot Grigio Rosato eller Pinot Grigio Ramato — Kategori: Vine

KORTFATTET TEKSTBESKRIVELSE

— Farve: fra strågul til gyldengul, lyserød eller kobbergylden

— Aroma: frugtagtig, intens, karakteristisk for Pinot Grigio, sommetider let aromatisk med blomsternoter

— Smag: frisk, harmonisk tør til halvtør

— Minimalt totalt alkoholindhold udtrykt i volumen: 11,00 %

— Minimalt indhold af sukkerfrit ekstrakt: 15,0 g/l

Alle analytiske parametre, som ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

––

Minimalt virkeligt alkoholindhold (i % vol.):

––

Minimalt totalt syreindhold:

4,5 gram pr. liter udtrykt i vinsyre

Maksimalt indhold af flygtige syrer (i meq/l):

––

Maksimalt totalt svovldioxidindhold (i mg/l):

––

»delle Venezie« Pinot Grigio Frizzante, Pinot Grigio Frizzante Rosato eller Pinot Grigio Frizzante Ramato

KORTFATTET TEKSTBESKRIVELSE

— Farve: fra strågul til gyldengul, lyserød eller kobbergylden

— Skum: fint og flygtigt

— Aroma: frugtagtig, intens, karakteristisk for Pinot Grigio, sommetider let aromatisk med blomsternoter

— Smag: frisk, med en afbalanceret syrekomponent, harmonisk, fra tør til halvtør

— Minimalt totalt alkoholindhold udtrykt i volumen: 11,00 %

— Minimalt indhold af sukkerfrit ekstrakt: 15,0 g/l

Alle analytiske parametre, som ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

––

Minimalt virkeligt alkoholindhold (i % vol.):

––

Minimalt totalt syreindhold:

4,5 gram pr. liter udtrykt i vinsyre

Maksimalt indhold af flygtige syrer (i meq/l):

––

Maksimalt totalt svovldioxidindhold (i mg/l):

––

»delle Venezie« Pinot Grigio Spumante, Pinot Grigio Spumante Rosato eller Pinot Grigio Spumante Ramato

KORTFATTET TEKSTBESKRIVELSE

— Farve: fra strågul til gyldengul, kobberfarvet eller lyserød

— Farve: fra strågul til gyldengul, lyserød eller kobbergylden

— Skum: fint og langvarigt

— Aroma: frugtagtig, intens, karakteristisk for Pinot Grigio, sommetider let aromatisk med blomsternoter

— Smag: frisk, med afbalanceret syre, harmonisk, i udgaverne dosaggio zero til tør

— Minimalt totalt alkoholindhold udtrykt i volumen: 11,00 %

— Minimalt indhold af sukkerfrit ekstrakt: 14,0 g/l

Alle analytiske parametre, som ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

––

Minimalt virkeligt alkoholindhold (i % vol.):

––

Minimalt totalt syreindhold:

5,0 gram pr. liter udtrykt i vinsyre

Maksimalt indhold af flygtige syrer (i meq/l):

––

Maksimalt totalt svovldioxidindhold (i mg/l):

––

»delle Venezie« Bianco (hvid) — Kategori: Vine

KORTFATTET TEKSTBESKRIVELSE

— Farve: fra grøn-gullig til gylden

— Aroma: frugtagtig, med antydninger af moden frugt og frugt med hvidt kød i henhold til sammensætningen af sorter, intens, undertiden med lidt aromatiske noter af hvide blomster

— Smag: fra tør til halvtør, harmonisk, struktureret, undertiden med friske noter forbundet med syrekomponenten

— Minimum totalt alkoholindhold udtrykt i volumen (i % vol.): 11,00 %

— Minimumsindhold af sukkerfrit ekstrakt (g/l): 14,0 g/l

Alle analytiske parametre, som ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

––

Minimalt virkeligt alkoholindhold (i % vol.):

––

Minimalt totalt syreindhold:

4,5 gram pr. liter udtrykt i vinsyre

Maksimalt indhold af flygtige syrer (i meq/l):

––

Maksimalt totalt svovldioxidindhold (i mg/l):

––

5. Vinfremstillingsmetoder

5.1. Væsentlige ønologiske fremgangsmåder

––

5.2. Maksimale udbytter:

Bianco (kategori: vin) Pinot Grigio (kategorier: vin, mousserende vin, mousserende kvalitetsvin, perlevin)

18 000 kg druer pr. hektar

Bianco (kategori: vin) Pinot Grigio (kategorier: vin, mousserende vin, mousserende kvalitetsvin, perlevin)

126 hl pr. hektar

6. Afgrænset geografisk område

Druerne, der indgår i produktionen af »delle Venezie« BOB-vinene, er dyrket i området, der omfatter den selvstyrende provins Trento og områderne Friuli-Venezia Giulia og Veneto.

7. Primær(e) druesort(er)

Chardonnay B.

Garganega B. — Garganego

Müller Thurgau B. — Riesling x Sylvaner

Pinot Bianco B. — Pinot

Pinot Grigio — Pinot

Pinot Grigio — Pinot Gris

Tocai Friulano B. — Friulano

Tocai Friulano B. — Tai

Verduzzo Friulano B. — Verduzzo

Verduzzo Trevigiano B. — Verduzzo

8. Tilknytning til det geografiske område

8.1. »delle Venezie« — Kategorier: vin, mousserende vin, mousserende kvalitetsvin, perlevin

Naturlige faktorer, der har relevans for tilknytningen: Området »delle Venezie« BOB dækker de administrative områder i den selvstyrende provins Trento samt regionerne Friuli-Venezia Giulia og Veneto. Området er karakteriseret ved en bjergbue mod nord, som omkranser og omslutter produktionsområdet og beskytter det mod kuldestrømme fra nord og nordøst, og det krydses af en række betydelige, uafbrudt strømmende floder og vandløb: en vugge for vindyrkning. De vigtigste floder er: Adige, Brenta, Piave, Tagliamento og Isonzo. Klimaet kendetegnes ved årlige gennemsnitstemperaturer på 10-14 °C. De koldeste måneder er december og januar, hvorimod de varmeste måneder er juli og august med gennemsnitstemperaturer på 20-25 °C. Gennemsnitlig årlig nedbør er 700-1 300 mm. På trods af den høje nedbørsmængde har jorden tilstrækkelig dræningskapacitet. Takket være nedbør og god tilgængelig vandforsyning, er der ikke problemer med vandmangel i området. Andre faktorer, der karakteriserer klimaet i »delle Venezie« BOB-området, er kombinationen af de afbødende virkninger fra Alperegionen og Foralperne mod nord og Adriaterhavet mod syd, som har en betydelig indflydelse på temperaturen og udjævner de ekstreme sommer- og vintertemperaturer. Virkningen af luftmasser, der påvirkes af Adriaterhavet, når de passerer hen over, og bjergområdet, regulerer vindretningen og dermed den resulterende nedbør. Især ændringen i vindretning i løbet af dagtimerne i august og september skaber de optimale temperaturudsving for druernes modningsproces. De tre komponenter ved Alperegionen og Foralperne, Adriaterhavet og det net af floder, som krydser hele området fra nord til syd, tjener derfor til at gøre hele BOB-området homogent.

Med hensyn til jordbund består Foralperne og bakkerne hovedsageligt af kalkholdige formationer eller kalkholdige dolomitformationer fra den mesozoiske periode med jordtekstur, der er egnet til dræning af vand.

Lavlandsområderne består flodaflejringer fra materialer, der transporteres af forskellige floder, som krydser hele området, og som har jord med en tekstur lige fra sandet lerjord til sandet porøs lerjord, undertiden med dybe sedimenter af ler-silt og overordnet set karakteriseret ved god dræningskapacitet og med en god beliggenhed til vindyrkning.

Historiske og menneskelige faktorer, der har relevans for tilknytningen: De første vinmarker i det nordøstlige Italien stammer tilbage fra det syvende og femte århundrede f.Kr. Det samlende element i historien om dyrkning af »delle Venezie«-vinene er dog eksistensen af Republikken Venedig.

Fra midten af det 14. århundrede til omkring år 1700 kontrollerede de venetianske storkøbmænd næsten hele markedet for kvalitetsvin fra det østlige Middelhavsområde til de velstående regioner i Nordeuropa. På daværende tidspunkt regulerede Republikken ikke blot maritime og kommercielle aktiviteter, men også skovbrug og landbrugsdrift. Efterhånden som Venedigs adel fulgte floden opstrøms, tog de området i besiddelse og udviklede landbrugsdrift i overensstemmelse med den innovative praksis på den tid. De venetianske ejendomme genkendes ved de store landhuse, som stadig er typiske for det geografiske DOC-område »delle Venezie«.

På det tidspunkt blev vinene ikke kun beskrevet ved deres farve (hvid eller grønlig), men også ved navnet på den anvendte druesort og dyrkningsområderne. Ordene »ramato« og »rosato« dukker også op i dokumenter fra denne periode.

Moderne vindyrkning udspringer oprindeligt af uddannelsesaktiviteter og udbredelse af nye vindyrkningsmetoder og ønologiske metoder fra skolerne i San Michele all’Adige og Conegliano. Bidraget fra vinavlerne i BOB-området, som indførte innovative processer og forvaltningsmetoder, der kombinerer miljømæssig og økonomisk bæredygtighed, har været afgørende. Forekomsten af jordforbedringskooperativer, som i lang tid har forvaltet vigtige vandforsyningsnetværk, der afhjælper den usædvanlige mangel på nedbør, har også været vigtige.

Ved udgangen af det 19. århundrede blev området med indførelsen af Chardonnay- og Pinot-druer landets vigtigste dyrknings- og produktionsområde for både ikke-mousserende vin, perlevin og mousserende vin. Forholdene i området »delle Venezie« har især været ideelle for Pinot Grigio, da druernes kvalitetskendetegn og deres specifikke ønologiske egenskaber kommer bedst frem i dette miljø. Fra 1977 til i dag har vinavlere hovedsageligt markedsført de pågældende vine med den geografiske betegnelse »delle Venezie«.

8.2. »delle Venezie« — Kategorier: mousserende vin (4), mousserende kvalitetsvin (5), perlevin (8)

Oplysninger om vinenes kvalitet/kendetegn, der i alt væsentligt kan tilskrives det geografiske område:

Farven på »delle Venezie« Pinot Grigio-vine af typen mousserende vin, mousserende kvalitetsvin og perlevin varierer primært fra strågul til gylden, undertiden med et kobberfarvet eller lyserødt skær (i sortens typiske tone). Skummet i perlevinene er generelt fint og kortvarigt, hvorimod det i mousserende vine er fint og længerevarende, også i forhold til det forskellige tryk.

Ved typerne Rosato og Ramato bliver farven mere udtalt afhængigt af gæringsmetoden, og farvenuancerne varierer fra dyb gylden til mere intens rosa eller kobber.

Vinens aroma er karakteristisk for sorten og er frugtagtig med antydninger af frugt med hvidt kød, såsom pære og æble og endda tropisk frugt, intens, undertiden med lette aromatiske noter af hvide blomster og nødder på grund af autoklaveprocessen.

Med hensyn til smag er den for både mousserende vin og perlevin harmonisk med friske noter og en afbalanceret syrekomponent. Desuden varierer sukkerindholdet i mousserende vine fra »dosaggio zero« til »tør«, mens det i kategorien af perlevin varierer fra »tør« til »halvtør«.

Årsagssammenhæng mellem elementer i det geografiske område og produktets kvalitet og kendetegn, der i alt væsentligt kan tilskrives det geografiske område:

De særlige karakteristika ved mousserende vine og perlevine, der er beskrevet ovenfor, stammer fra kombinationen af jordbunds- og klimaforholdene i produktionsområdet og de menneskelige faktorer, som har haft og fortsat har indvirkning på druernes ønologiske potentiale og de traditionelle forarbejdningsteknologier.

Navnlig produktionsområdets geografiske miljø er karakteriseret ved et tempereret, friskt og blæsende klima samt veldrænet jord med en tilstrækkelig og jævnt fordelt vandforsyning, som betyder, at drueklaserne kan modnes løbende. Den markante variation i dag- og nattemperaturer under klasernes modning får desuden druernes syre- og aromastruktur frem og fastholder den, hvilket giver vinene deres friskhed.

Desuden er Pinot Grigio-sorten følsom over for kryptogamer, hvilket sammen med miljømæssige og klimatiske faktorer, såsom overdreven ubalance mellem varme og vand, kræver et betydeligt engagement fra aktørerne for at opnå druer, der først og fremmest er sunde, og som har den rette balance mellem sukker og aromatiske bestanddele, under hensyntagen til den efterfølgende forarbejdning til mousserende vine og perlevine med et passende syreindhold. Aktørernes bidrag til, hvordan de forvalter vingården, fra valg af grundstamme til dyrkningsmetode og fra forvaltning af løv til regulering af vandforsyning, er afgørende.

Alt dette er af afgørende betydning for at opnå druer, der er egnede til at fremstille mousserende vin eller perlevin med det formål at fremstille vine med de typiske organoleptiske kendetegn for sorten.

»Delle Venezie« mousserende vin og perlevine er også resultatet af teknologisk innovation i autoklaveprocessen, som har medvirket til at gøre gærtransformationsprocessen mere effektiv og dermed øge de producerede vines aromatiske profil og behagelige karakter. Dette gør det muligt at få vinens særlige organoleptiske egenskaber frem, navnlig ved at fremhæve de friske og blomsteragtige noter, der primært stammer fra druerne, og afspejle det ideelle miljø til fremstilling af Pinot Grigio-vine.

Det unikke og karakteristiske ved mousserende vin og perlevin, der er fremstillet af Pinot Grigio-druen i det område, hvor den kvalificerede oprindelsesbetegnelse kommer fra, er derfor resultatet af den pH-værdi og syrebalance, som frembringer den behagelige aroma og dermed vinenes generelle elegance, som er det endelige resultat af dertil egnede vinfremstillingsprocesser.

8.3. »delle Venezie« — Kategori: Vine

Oplysninger om vinenes kvalitet/kendetegn, der i alt væsentligt kan tilskrives det geografiske område:

Farven på Pinot Grigio-vine fra »delle Venezie« varierer fra bleg strågul til nuancer, der undertiden som følge af fermenteringsprocessen kan have kobberfarvede til lyserøde skær (i sortens typiske tone).

Ved typerne Rosato og Ramato bliver farven mere udtalt som følge af gæringsmetoden, og farvenuancerne varierer fra dyb gylden til mere intens rosa eller kobber.

Vinens aroma har sortens karakteristiske noter med frugtagtige noter, der bl.a. minder om antydninger af frugt med hvidt kød, såsom pære og æble og endda tropisk frugt. Den er intens, undertiden med lette aromatiske noter af hvide blomster. Vinens smag er frisk og harmonisk, og den findes som tør til halvtør. Den udmærker sig ved sin behagelige friskhed karakteriseret ved en note af syreindhold, der er typisk for sorten.

For så vidt angår jordbunds- og klimaforholdene i produktionsområdet, afspejler vinene de typiske »friske« noter, som hovedsageligt skyldes den betydelige syrekomponent og den afbalancerede aromatiske komponent i druerne og dermed i den producerede vin.

Farven på hvidvin fra »delle Venezie« varierer fra grønlig-gul til gylden gul. Vinen har en frugtagtig aroma, og der er strejf af moden frugt og frugt med hvidt kød i henhold til sortens sammensætning. Duften er intens, undertiden med lidt aromatiske noter af hvide blomster. Smagen er harmonisk og varierer fra tør til halvtør, og vinen er struktureret, undertiden med friske noter forbundet med syrekomponenten.

Årsagssammenhæng mellem elementer i det geografiske område og produktets kvalitet og kendetegn, der i alt væsentligt kan tilskrives det geografiske område:

De særlige karakteristika ved Pinot Grigio- og Bianco-vine fra »delle Venezie«, der er beskrevet ovenfor, stammer fra kombinationen af jordbunds- og klimaforholdene i produktionsområdet og de menneskelige faktorer, som har haft indvirkning på druernes ønologiske potentiale samt forarbejdningsteknologierne fra tidligere tider og frem til i dag.

Navnlig produktionsområdets geografiske miljø er karakteriseret ved et tempereret, friskt og blæsende klima samt veldrænet jord med god og veldistribueret vandforsyning, som betyder, at drueklaserne kan modnes jævnt og dermed giver druerne et stort syreindhold. Den markante variation i dag- og nattemperaturer under klasernes modning får druernes syre- og aromastruktur frem og fastholder den, hvilket giver vinene deres friskhed.

I betragtning af, at de sorter, der anvendes til fremstilling af de pågældende vine, er følsomme over for kryptogamer samt klimatiske og miljømæssige faktorer, er aktørernes bidrag til, hvordan de forvalter vingården, fra valg af grundstamme til dyrkningsmetode og forvaltning af løv afgørende for det endelige resultat for at opnå sunde druer og den rette balance mellem de sukker, syre og aromatiske komponenter.

Vinavlernes særlige færdigheder påvirker resultatet, indtil druerne kommer ind i kælderen, og vinfremstillingsoperationerne udføres, som er afgørende for at bevare vinenes særlige organoleptiske egenskaber og således for at kunne producere harmoniske vine med typiske friske noter, som er den karakteristiske stil for vinene fra området »delle Venezie« BOB.

Pinot Grigio er ikke en allestedsnærværende sort. Faktisk betyder miljøer med langvarige høje temperaturer og vandknaphed i vækstsæsonen, at sortens typiske organoleptiske kendetegn ikke udtrykkes fuldt ud.

Med hensyn til druernes særlige organoleptiske egenskaber, uanset om de er Pinot Grigio eller visse andre sorter, der udgør cuvéen af typen Bianco, har druernes presningscyklusser samt temperaturen og varigheden af gæringen til formål at opnå vine med de ovenfor beskrevne egenskaber.

Navnlig de organoleptiske egenskaber ved Pinot Grigio-vin fra »delle Venezie«, som nu den organoleptiske stil, der henvises til, og dermed den faktor, der gør den unik og forskellig fra Pinot Grigio-vine fra andre områder, er en følge af samspillet mellem disse miljømæssige faktorer og kombinationen af menneskelige faktorer som følge af den erfaring og viden, som vinavlerne har høstet over tid.

Selv når det gælder Bianco-vin fra »delle Venezie«, er de specifikke kvalitative og organoleptiske egenskaber og den afbalancerede syre- og aromaprofil, som frembringer den behagelige aroma og dermed vinens generelle elegance, en følge af samspillet mellem disse miljøfaktorer og kombinationen af menneskelige faktorer.

9. Andre vigtige betingelser (aftapning, mærkning og andre krav)

Anvendelse af betegnelsen »Rosé«

Retsgrundlag:

EU-lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

For typerne Rosato og Ramato kan udtrykket »Rosé« også anvendes.

Pligt til at oplyse dyrkningsår for druerne på etiketten

Retsgrundlag:

EU-lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

»Det år, druerne er dyrket, skal angives i præsentationen og beskrivelsen af »delle Venezie« BOB-vinene, med undtagelse af mousserende vin og perlevin uden angivelsen »Millesimato« (årgang).«

Containere

Retsgrundlag:

EU-lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

1. »Delle Venezie« BOB-vine skal overgå til forbrug i glasflasker på op til 6 liter, der lukkes med korkprop eller skruelåg med en lang manchet. For mængder op til 6 liter kan der anvendes alternative beholdere af andet materiale end glas, bestående af en vinpose af polyethylen eller polyesterplast i flere lag emballeret i en æske af pap eller andet stift materiale, i overensstemmelse med gældende EU-lovgivning og national lovgivning.

2. Pinot Grigio Spumante-vin med den kontrollerede oprindelsesbetegnelse »delle Venezie« må kun afsættes i glasflasker på op til 18 liter.

De relevante EU-regler og nationale regler finder anvendelse på propper til mousserende vine med undtagelse af plastkapsler. For flasker med et indhold på op til 0,200 liter er det dog også tilladt at anvende skruehætter, eventuelt med en krave i toppen, eller plastkapsler til at rykke af.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/17296

(1) EFT L 9 af 11.1.2019, s. 2.